<classify> Simba ndiyo mabingwa wa michuano ya Kombe la FA, kwa mwaka huu, lakini pia wamemaliza nafasi ya pili kwenye Ligi Kuu ya Tanzania Bara, baada ya kuzidiwa kwa idadi ya mabao na mahasimu wao Yanga.Akizungumza na gazeti hili Mayanja, alisema anatambua kuwa msimu ujao watakuwa na changamoto kubwa za kulinda mafanikio waliyoyapata msimu huu, hivyo ni lazima kuhakikisha wanajipanga vizuri ili kuweza kumudu ushindani huo.Tuna malengo mengi ambayo tungependa kuyafikia msimu ujao, lakini pia tutakuwa na changamoto kubwa ya kulinda mafanikio yetu, hivyo ili kufanikisha hayo lazima tuwe na kikosi imara ambacho kitaweza kupambana bila kuchoka na maandalizi ya kukijenga tunapaswa kuyafanya sasa, alisema Mayanja.Kocha huyo raia wa Uganda alisema kitu kikubwa ambacho kinawakabili ili kuwa na timu bora ni aina ya wachezaji wa kusajili, na kama zoezi hilo watalifanya kwa umakini na kufuata vigezo anaamini msimu ujao Simba itaendelea kungara na kukosa mpinzani.Mayanja alisema msimu uliopita ulikuwa na mafanikio makubwa kwao ingawa walikosa taji la Ligi Kuu, lakini wametambua kuwa tatizo lilikuwa ni nini na tayari wamelifanyia kazi kwa kuboresha safu yao ya ushambuliaji ili waweze kufunga mabao mengi kama ilivyokuwa kwa wapinzani wao Yanga.  <topic>: MICHEZO 